**Муниципальное бюджетное общеобразовательное учреждение**

**«Тарханско – Потьминская средняя общеобразовательная школа»**

|  |  |  |
| --- | --- | --- |
| «Рассмотрено и одобрено» на заседании методического объединения родного языка и литературы  Руководитель ШМО  \_\_\_\_\_\_\_\_\_\_/ Шерняева М.П./  от «\_\_\_» \_\_\_\_\_\_\_\_\_2014 г. | «Согласовано»  Зам. директором по УВР  \_\_\_\_\_\_\_\_\_\_/Пензина М.А../  от«\_\_\_» \_\_\_\_\_\_\_\_\_\_\_ 2014г. | «Утверждаю»  Директор МБОУ «Тарханско–Потьминская СОШ»  от «\_\_» \_\_\_\_\_\_\_\_\_\_2014г.  \_\_\_\_\_\_\_\_\_\_\_\_\_/Шаханова М.О. / |

**Рабочая программа**

**учебного курса**

**«Мокшень кяль»**

**для 5 класса**

**Всего часов на изучение программы 68**

**Количество часов в неделю 2**

**Составитель:**

**учитель родного**

**языка и литературы**

**Кирдяпина**

**Елена Степановна**

**1.**  **Пояснительнай записка.**

Мокшень кялень рабочай программась тиф ветеце классонь тонафнихненди, конанди основакс сявф:

* Российскяй Федерациянь Федеральнай законц «Об образовании в Российской Федерации» №273 от 29.12.2012 года.
* основной и средняй школань примернай программась мокшень кяльса 5-11 класса Российскяй Федерациянь национальнай школань 2000 кизотькса;
* Мордовия Республикань Образованиянь Министерствань «Мокшень кялень программат 5-11-це классненди» 2001 к.,
* Федеральнай Государственнай образовательнай стандартсь, кона примаф Российскяй Минобразованиять приказонц коряс 05.03.2004к.;
* учебнай планонц коряс МБОУ «Тарханско – Потьминскяй СОШ» 2014-2015 т.к.

Афкуксонь календарно-тематическяй планированиясь тиф, нежедемок «Мокшень кялень программат 5-11 классненди», кона нолдаф 2001кизоня Саранскяйса Мордовскяй книжнай издательстваса, программать сермадозь М.А.Келин, Т.И.Ломакина.

Программась ащи фкакс 5-це классонь тонафнемань книгати общеобразовательнай учрежденияса, книгать автороц Имярекова В.М.,Седойкина П.Е. Саранск, 2005к.

Мокшень кялень урокти 5-це класса макссеви кафта частт недляти, общеобразовательнай программать коряс сизьгемонь част, школань тонафнемань планть коряс 34 тонафнемань недля, марнек 68 част кизоти.

Тонафнемань материалсь етави программань материалть кирьфтаманц вельде.

Кяльсь-инь эрявикс и пяк кунардонь общественнай явления. Сонь вельденза ломаттне фкя-фкянь мархта корхнихть, азондсазь мяльснон-арьсемаснон, шарьхкодихть фкя-фкянь.

Мокшень кяльсь - мокшетнень шачема кяльсна, кона етась касомань и вииямань пяк кувака кигя.

Школаса родной **кяльсь тонафневи сянкса,штоба анокламс сембе ширде содай ломатть, максомс тейст мокшень литературнай кяльса морафтомань, корхтамань и сермадомань содамошит.**

Родной кялень урокнень инголи путневи цельхть:

**тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц,**

**воспитандамс афкуксонь патриотт, касфтомс содамошиснон мокшэрзянь народть историянц, культуранц колга, касфтомс шарьхкодемаснон кяльть национальнай башкаширенц колга.**

Сембе тя содамошитне максовихть тяниень пингонь кялень наукать сатфксонзон мяльс сявозь.

**5**-це класса тонафневихть фонетикась и валлувкссь.

- Мокшень кяльть келиста тонафнемац ушедови **5-це** класса. Тоса работамась веши тонафтыть ширде сянь,

штоба содамс начальнай классонь программать.

**5** класса мокшень кялень школьнай программаса сувафтфт сведеният фонетикать, валлувксть, валонь пялькснень, валонь тиевомать, морфологиять, синтаксисть, орфографиять, пунктуациять коряс, азондозь и сермадозь корхтамань маштомошит и стак тов.

Сембе тя содамошитне максовихть тяниень пингонь кялень наукать сатфксонзон мяльс сявозь. **5-це** класса тонафневихть синтаксиссь (нюрьхкяняста), фонетикась, графикась и орфографиясь, валлувкссь, валонь пяльксне и валонь тиевомась.

Мезе тонафнити эряви **содамс** 5-це класса:

-валрисьмоть и валзюлмоть еткса аф фкаксшить,

-корхтамать целенц коряс валрисьмотнень видснон,

-валрисьмоть главнай пяльксонзон,

- валрисьмоть зависимай пяльксонзон,

-фкя и кафта главнай пялькс мархта валрисьмотнень,

- распространеннай и аф распространеннай валрисьмотнень,

- однороднай пялькснень,

- пъшкядемать,

- мезе стамсь фонетикась,

- графикась,

- орфографиясь,

- ударениясь,

- мезе тонафты валлувкссь,

- омонипнень, синонипнень, антонипнень,

- кевонзаф валзюлмотнень,

- мезе стамсь морфемась,

- валъюрсь, валъюрхтсь, валбесь, суффикссь,

-валбяльксть и сонь смузень няфти пяльксонзон,

-апак тик и тиф валюрхтть,

-кирфтаф сложнай валхнень,

- гласнай и согласнай, афкуксонь, полатф и кирфтаф валъюрхттнень Мезе тонафнити эряви **маштомс**:

-вайгяльть лац вятема азондомань, кизефтемань, кошардомань и серьгядемань валрисьмотнень лувомста,

-выразительнайста ламонь корхтама мархта текстонь лувома,

-синтаксисонь коряс аф стака текстти лотксема тяштенянь путнема и путнемаснон азома,

-гласнай и согласнай вайгялькснень признакснон содама и азома,

-валти фонетикань разбор тиема,

-валхнень слогова явома,

-содамсомонипнень, синонипнень, антонипнень валхнень виде и аф виде смузьснон,

-валкс мархта работама,

-валбяльксова валхнень явома,

-апак тик, тиф и валонь тии валъюрхттнень еткса аф фкаксшить содама,

-валъюрхтста и валъюрста суффикс вельде од валонь тиема и видеста синь сермадома

-валбяльксова валть явома,сонь смузень няфти пяльксонзон мума,

-апак тик, тиф и валонь тии валъюрхттнень еткса аф фкаксшить содама, гласнай и согласнай, афкуксонь, полатф и кирфтаф валъюрхттнень содама,

-фкя валъюрхтонь мархта валонь кочкама.

-кирфтаф сложнай валхненькорхтамста видеста тевс ноляма, азома и сермадома.

**5-це класса цельхне.**

-Вайгяльть лац вятема азондомань, кизефтемань, кошардомань и сергядемань валрисьмотнень азомста и морафтомста.

-Выразительнайста ламонь корхтама мархта текстонь морафтома.

- Синтаксисонь коряс аф пяк сложнай текстти лотксема тяштенянь путнема и путнемаснон азома.

- Текстса или устнай корхтамаса валхнень виде и аф виде смузьснон содама.

- Омонипнень лама смузьса валхнень эзда содама;

- Синонимонь рядонь кочкама, синонимонь рядонь эрявикс вал мархта валрисьмонь арьсема.

- Смузень коряс антонимонь парань кочкама и мархтост валрисьмонь арьсема.

- Текстста фразеологизмань мушендома и смузьснон шарьхкодема.

- Лия кяльста сявф валхнень и фразерлогизматнень устнай корхтамаса и письменнай работаса маштозь тевс ноляма.

- Валкс мархта работама (орфографиянь, фразеологиянь, этимологиянь, мокшень-рузонь, рузонь – мокшень.)

- Картинань, диафильмань, кинофильмань содержаниянь азондома.

- Азондомань характер мархта сочинениянь арьсема, азондома и сермадома (мярьктяма, тяфтама темас: «Мон кельгса тялоть, «Тунда паксяса».)

- Башка предметонди или животнаенди максови описания мархта изложениянь и сочинениянь сермадома.

- Азксонь, статьянь колга отзывонь максома.

- Стенгазетав заметкань, нюрьхкяня азксонь сермадома.

- Кружоконь, пуромксонь колга объявлениянь сермадома.

*Синтаксиссь. Пунктуациясь. Цебярьста корхтамась.*

* вайгяльть лац вятема азондомань, кизефтемань, кошардомань и серьгядемань валрисьмотнень азомста и морафтомста;
* выразительнайста ламонь корхтама текстонь морафтома;
* синтаксисонь коряс аф пяк сложнай текстти лотксема тяштенянь путнема и путнемаснон азома.

*Фонетикась. Графикась и орфографиясь.*

* гласнай и согласнай вайгялькснень признакснон содама и азома;
* валти фонетикань разбороньтиема;
* валхнень слогонь-слогонь явома;
* валса ударениять видеста путома;
* сёрмадомста **я, е, ё, и, ь** букватнень вельде согласнайхнень ляпошиснон няфтема;
* фкя строчкаста омбоцети валонь ётафнема;
* орфографиянь валкс мархта работама.

*Вллувкссь.*

* + текстса или устнай корхтамаса валхнень виде и аф виде смузьснон содама;
  + омонипнень лама смузьса валхнень эзда содама;
  + синонимонь рядонь кочкама, синонимонь рядонь эрявикс вал мархта валрисьмонь арьсема;
  + смузень коряс антонимонь парань кочкама и мархтост валрисьмонь арьсема;

текстста фразеологизмань мушендома и смузьснон шарьхкод

Тага эряви **содамс:**

**Кода тонафтомс цебярьста корхтама и**

**морафтома**

Программаса оцю мяль шарфневи цебярьста корхтамати. Тянкса нолдаф сатомшка пинге 5-це класса.

Эрь пяльксть, эрь темать тонафнемац и содамац лезды тонафнихненди мяльснон-арьсемаснон и корхтама маштомаснон касомаснонды. Тянди оцю лезкс максыхть фонетикаса, лнксикаса, морфологияса, синтаксиса и стилистикаса определениятнень тонафнемасна.

Мокшень кялень урокса оцю мяль шарфневи стилистикань элементтненди, конат сувафневихть фонетикать тонафнемста, лиякс мярьгомс, корхтамань норматнень ваномста.

Орфоэпиять содамац лезды корхтаманьконь видеста ладяманцты Тяса оцю смузьсна гласнай и согласнай вайгялькснен.

-Диафильмань, кинофильмань, радиопередачань и телепередачань содержаниянь коряс нюрьхкяня изложениянь тиема (устна и сермадозь).

-Максф ушетксть, петь, пейзажть и сюжетть коряс азондомань характер мархта сочинениянь сермадома. Эсь мяльхнень лангс ванозь и корхтамань коряс ломаненди описаниянь тиема.

-Художественнай произведениянь персонашненди сравнительнай характеристикань тиема.

-Художественнай произведениянь колга письменнай отзывонь максома.

-Выводонь и эсь мялень-арьсемань мархта заметкань сермадома.

-Рузонь кяльста родной кяльс валрисьмонь, художественнай аф оцю текстонь етафтома.

Кодама урокт нолявихть тевс? Комбинированнай урокт, повторительно-обобщающай урокт, урок-путешествия, экскурсиянь урокт и стак тов.

Контролень виттне: контрольнай диктант, урок-зачет, тесттнень лангса работамась,творческяй диктант,объяснительнай диктант и стак тов.

**2. Учебно - тематическяй планированиясь**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Классь | № | Разделхнень темасна | Часттне | | Контр. раб. | | Корхт. маштомась | |
| Прогр. | План. | Прогр. | План. | Прогр. | План. |
| 5 | 1. | Начальнай класснень эса тонафнефть лятфтамац. | 4 | 2 |  |  | 1 | 1 |
| 2. | Синтаксиссь. Пунктуациясь. Цебярьста корхтамась. | 20 | 12 | 2 |  | 5 | 5 |
| 3. | Фонетикась. Графикась и орфографиясь. Цебярьста корхтамась. | 20 | 13 | 1 |  | 5 | 5 |
| 4. | Валлувкссь. Цебярьста корхтамась. | 20 | 10 | 2 |  | 4 | 4 |
| 5. | Валбяльксне и валонь тиевомась, орфографиясь. Цебярьста корхтамась. | 17 | 10 | 1 |  | 3 | 3 |
| 6. | Кизоть песта тонафнефть лятфтамац. | 5 | 3 |  |  |  |  |
|  | Сембоц | 86 | 50 | 7 | 6 | 20 | 18 |

**3.Учебнай курсть родной(мокшанскяй) кяльть 5-це класса основной содержанияц.**

**I.Кяльсь – корхтамань инь эрявикс средства.**

**Начальнай класснень эса тонафнефть лятфтамац (2ч.+1ч.)**

Валсь. Валть пяльксова явомац.

Корхтама пяльксне. Самостоятельнай и служебнай корхтама пяльксне.

Валрисьмось. Валрисьмонь главнай и зависимай пяльксне. Аф распространённай и распространённай валрисьмотне.

Демонстрациясь:

-таблицатне,

-карточкат,

-тестовай заданият.

**II.Синтаксиссь. Пунктуациясь. Цебярьста корхтамась (12ч.+5ч.)**

Валзюлмось. Валзюлмоса главнай и зависимай валхне. Валзюлмось и валрисьмось, синь ётксост аф фкаксшись.

Корхтамать целенц коряс валрисьмотнень видсна: азондомань, кизефтемань и кошардомань. Серьгядемань валрисьмотне.

Валрисьмоть главнай пяльксонза: подлежащайсь и сказуемайсь.

Валрисьмоть зависимай пяльксонза: дополнениясь, определениясь, обстоятельствась.

Кафта главнай пялькс мархта аф распространённай и распространённай валрисьмотне.

Фкя составонь валрисьмотнень шарьхкодемасна.

Однороднай пялькс мархта валрисьмотне. Однороднай пялькснень ёткса и, а, но союсне. Однороднай пялькснень видеса запятойсь.

Пъшкядемась. Пъшкядемать видеса лотксема тяштенятне.

Союз мархта сложнай валрисьмотне, мъзярда эрь пялькссь моли кафта главнай пялькс мархта. Запятойсь сложнай валрисьмоть пяльксонзон ёткса и, а, но, да, што, штоба, сяс мес, кона, кодама, мъзярда, къда, коса валхнень инголе.

Виде корхтамась. Виде корхтамась авторть валда меле и инголе.

Виде корхтамать видеса лотксема тяштенятне.

Ламонь корхтамась. Ламонь корхтамать шарьхкодемац. Ламонь корхтамать видеса тиресь.

Демонстрациясь:

-таблицатне,

-карточкат,

-тестовай заданият.

**III.Фонетикась. Графикась и орфографиясь. Цебярьста корхтамась (13ч. +5ч.)**

Корхтамань вайгяльксне. Корхтамань вайгялькснень тиевомасна. Гласнай и согласнай вайгяльксне.

Слогсь. Валхнень слогова явомасна.

Гласнай вайгяльксне. Рядонь коряс гласнай вайгялькснень явомасна. Кяльть кеподеманц коряс гласнай вайгялькснень явомасна. Тървань и аф тървань гласнайхне.

Ингольце рядонь а (а) гласнай вайгялькссь, сонь тиевомац, азомац и сёрмаса няфтемац.

Лафча (ъ) гласнай вайгялькссь, сонь тиевомац, азомац и сёрмаса няфтемац.

Согласнай вайгяльксне. Кайги и аф кайги согласнайхне. Кайгомань и аф кайгомань коряс парнай согласнайхне: б-п, в-ф, д-т, д,-т,, г-к, з-с, з,-с,, ж-ш, й-йх, л-лх, л,-л,х, р-рх, р,-р,х. Кайгомань и аф кайгомань коряс аф парнай согласнайхне: м, н, н,; ц, ц,, ч, х.

Калгода и ляпе согласнайхне. Калгодошинь и ляпошинь коряс парнай согласнайхне: д-д,, т-т,, з-з,, с-с,, н-н,, л-л,, р-р,, лх-л,х, рх-р,х, ц-ц,. Калгодошинь и ляпошинь коряс аф парнай согласнайхне: б, п, в, ф, г, к, ж, ш, х, м; й, йх, ч.

Ударениясь. Валхнень эса ударениять вастоц. Валхне, конатнень эса ударениясь аф васенце слогса.

Орфоэпиясь. Гласнай и согласнай вайгялькснен, согласнаень сюлмотнень азомасна.

Вайгяльксне и букватне. Вайгялькснень букваса няфтемасна. Алфавитсь. Согласнай вайгялькснень ляпошиснон сёрмаса няфтемасна: ляпе (ь) тяштенясь и я, е, ё, ю, и гласнай букватне согласнайхнень ляпошиснон няфтемаса. Я , е, ё, ю гласнай букватнень вайгяльксонь смузьсна.

Лх, льх, рх, рьх, йх буквань сюлмотнень вайгяльксон смузец. И, ы гласнайда меле х буквать вайгяльксонь смузец.

Явфты ъ и ь тяштенятне мокшень и лия кяльста сявф валхнень эса.

Фкя строчкаста строчкас валонь ётафтомась.

Демонстрациясь:

-таблицатне,

-карточкат,

-тестовай заданият.

**IV.Валлувкссь. Цебярьста корхтамась (10ч.+4ч.)**

Лексикать шарьхкодемац.

Валть смузец. Валть фкя и лама смузенза. Валть виде и аф виде смузенза.

Омонипне. Омонипнень типсна.

Синонипне и антонипне, корхтамаса синь рольсна.

Кевонзаф валзюлмотне(фразеологизматне).

Мокшень кяльть валлувксонь составоц: валхне, конат ванфтовсть финно-угрань общностть эзда, валхне, конат ванфтовсть мокшэрзянь общностть эзда: валхне, конат тяни аф васьфневихть мокшень кяльса; лия кяльста сявф валхне: рузонь валхне, тюркань валхне, интернациональнай валхне.

Мокшень литературнай кяльсь и диалекттне. Диалектонь валхне. Диалекттнень рольсна мокшень литературнай кяльть козякофтомаса.

Мокшень валхне, конат прасть тяниень пингонь мокшень кяльста(сире валхне: историзматне и архаизматне).

Од валхне (неологизматне).

Мокшень кялень валкснень содамасна.

Демонстрациясь:

-таблицатне,

-карточкат,

-тестовай заданият.

**V.Валбяльксне и валонь тиевомась, орфографиясь. Цебярьста корхтамась (10ч.+3ч.)**

Валбяльксне. Валъюрхтсь и валбесь. Апак тик и тиф валъюрхтсь. Гласнай и согласнай валъюрхтсь. Афкуксонь, полатф и кирьфтаф валъюрхтсь. Валъюрсь, суффикссь и валбесь кода валса смузень няфти пялькст. Сотксонь гласнайсь.

Валонь тиевомась.Суффикс вельде валхнень тиевомасна и синь сёрмадомасна: кядь – кятькс, пуромомс – пуромкс, лем – лемдемс, пандомс- панкс, мазы- мазыста. Валонь тии валъюрхтсь.

Сложнай валхне. Сложнай валхнень тиевомасна и сёрмадомасна: вайгяльбе, эйзюра, ведьбайге, варсиньбря, шеероньгарькс.

Парнай валхнень. Парнай валхнень тиевомасна и сёрмадомасна: алят-цёрат, акат-сазорхт, уштомс-явафтомс, пидемс-панемс, тяса-тоса.

Кирьфтаф сложнай валхне кода рузонь кяльста сявф валлувксонь единицат. Синь азомасна и сёрмадомасна.

Демонстрациясь:

-таблицатне,

-карточкат,

-тестовай заданият.

**VI.Кизоть песта тонафнефть лятфтамац (3ч.)**

Валзюлмось и валрисьмось. Валрисьмотнень видсна. Валрисьмотнень главнай и зависимай пялькссна. Кафта главнай пялькс мархта аф распространённай и распространённай валрисьмотне. Однороднай пялькс мархта валрисьмотне.

Корхтамань вайгяльксне. Гласнай и согласнай вайгяльксне, синь явомасна. Вайгялькснень букваса сёрмадомста няфтемасна.

Лексикась. Фкя и лама смузь мархта валхне. Омонипне. Синонипне и антонипне, кевонзаф валзюлмотне, корхтамаса синь рольсна. Валлувксть составоц.

Валбяльксне и валонь тиевомась. Валхнень смузень пялькссна.

Демонстрациясь:

-таблицатне,

-карточкат,

-тестовай заданият.

**4. Календарно - тематическяй планированиясь**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | | |  | **Разделть и урокть темац** | **Занятиять видоц** | **Част**  **тне** | **Самостоятельнай работань видсь видсь** | **Датась** | |
|  |  |
|  | | |  | **Начальнай класснень эса тонафнефть лятфтамац.** |  | 2+1=3 |  |  |  |
| 1.1 1 | | | 1 | Кяльсь-корхтамань инь эрявикс средства Валсь. Валбяльксне и валонь тиевомась.  Корхтама пяльксне. | Повторительно-обобщаю-щай урок | 1 | Фронтальнай опроссь |  |  |
| 2. 2 | | | 2 | Валрисьмось. Валрисьмонь главнай и второстепеннай пяльксне. | Повторительно-обобщаю-щай урок | 1 | Валрисьмонь разборсь пялькс коре |  |  |
| 3. 3  3 | | | 3 | **К\к** Сочинения. | Корхтама маштомань касфтома урок. | 1 | Сочинения. |  |  |
|  | | |  | **Синтаксиссь. Пунктуациясь.Цебярьста корхтамась.** |  | 12+5=17 |  |  |  |
| 4. 4 | | | 4 | Валзюлмось.  Валрисьмось и валзюлмось аф фкя лацонь. | Комбинированнай урок | 1 | Работась карточка лангса |  |  |
| 5. | | | 5 | Корхтамать целенц коряс валрисьмотне. Азондомань валрисьмотне. | Комбинированнай урок | 1 | Работась карточка лангса. |  |  |
| 6. | | | 6 | Кизефтемань. Кошардомань валрисьмотне. | Комбиниро-ваннай урок | 1 | Самостоятельнай работа**.** |  |  |
| 7. | | | 7 | **К**\**к** Серьгядемань валрисьмотне**.** Арьсемс аф оцю азкс эрь кодама валрисьме мархта**.** | Корхтама маштомань касфтома урок. | 1 | Арьсемс азкс. |  |  |
| 8. | | | 8 | Валрисьмонь главнай члеттне. Подлежащайсь**.**  Сказуемайсь. | Комбиниро-ваннай урок | 1 | Самостоятель  най работа  Объяснительнай диктан |  |  |
| 9. | | 9 | | Валрисьмонь второстепеннай члет-  тне. Дополнениясь. | Комбиниро-ваннай урок | 1 | Работась карточка лангса. |  |  |
| 10. | | 10 | | **К\к** Определениясь. Кудонь сочинения(Упр.65).  Обстоятельствась. | Корхтама маштомань касфтома урок.  Комбиниро-ваннай урок | 1 | Работась карточка лангса  Валрисьмонь разборсь пялькс коре. |  |  |
| 11. | | 11 | | **Контрольнай диктант** «Синтаксиссь» темать коряс. | Содамошинь проверямань урок | 1 | Контрольнай диктант |  |  |
| 12. | | 12 | | **К\к** Работась эльбятькснень лангса.  Аф распространеннай и распространеннай валрисьмотне. | Повторительно-обобщаю-щай урок  Комбиниро-ваннай урок | 1 | Арьсемс валрисьмот эльбятькснень коряс.  Фронтальнай опроссь |  |  |
| 13. | | 13 | | Фкя составонь валрисьмотне. Определенно-личнай валрисьмотне. | Комбиниро-ваннай урок | 1 | Объяснитель-най диктан  Фронтальнай опроссь |  |  |
| 14. | | 14 | | Аф определенно-личнай валрисьмотне. Аф личнай. Номинативнай валрисьмотне. | Комбиниро-ваннай урок | 1 | Фронтальнай опроссь |  |  |
| 15. | | 15 | | Аф личнай. Номинативнай валрисьмотне. | Комбиниро-ваннай урок | 1 | Объяснительнай диктан |  |  |
| 16. | | 16 | | Однороднай член ма-  рхта валрисьмотне, а, но, и союсне. Однороднай члеттнень видеса запятойсь. | Комбиниро-ваннай урок | 1 | Объяснительнай диктан |  |  |
| 17. | | | 17 | **К/к** Пъшкядемась. Видесонза лотксема тяштенясь. Арьсемс валрисьмот пъшкядема мархта | Комбиниро-ваннай урок | 1 | Объяснительнай диктан |  |  |
| 18. | | | 18 | Союз мархта сложнай валрисьмотне. | Комбиниро-ваннай урок | 1 | Фронтальнай опроссь |  |  |
| 19. | | | 19 | **К\к** Виде корхтамась. Ламонь корхтамась. Арьсемс ламонь корхтама. | Комбиниро-ваннай урок | 1 | Арьсемс ламонь корхтама. |  |  |
| 20. | | | 20 | **Контрольнай диктант** однороднай пялькснень коряс. | Содамошинь проверямань урок | 1 | Контрольнай диктант |  |  |
|  | | |  | **Фонетикась. Графикась и орфографиясь. Цебярьста корхтамась**. |  | **13+5=18** |  |  |  |
| 21. | | | 21 | Работась эльбятькснень лангса. Корхтамань вайгяльксне. Гласнай вайгяльксне. | Комбиниро-ваннай урок | 1 | Фронтальнай опроссь |  |  |
| 22. | | | 22 | Ингольце рядонь а (а) вайгялькссь. | Комбиниро-ваннай урок | 1 | Кизефкснень лангс отвечамась |  |  |
| 23. | | | 23 | Лафча (Ъ) гласнай вайгялькссь. | Комбиниро-ваннай урок | 1 | Работась карточка лангса**.** |  |  |
| 24. | | | 24 | Согласнай вайгяльксне. Кайги и аф кайги согласнайхне. | Комбиниро-ваннай урок | 1 | Кизефкснень лангс отвечамась |  |  |
| 25. | | | 25 | **К\к** Сочинения (Упр.232). | Корхтама маштомань касфтома урок | 1 | Сочинения. |  |  |
| 26. | | | 26 | Калгода и ляпе согласнайхне. | Комбиниро-ваннай урок | 1 | Кизефкснень лангс отвечамась |  |  |
| 27. | | | 27 | Слогсь. Валхнень слогова явомасна. | Повторительно-обобщаю-щай урок | 1 | Работась карточка лангса |  |  |
| 28. | | | 28 | **К\к** Ударениясь. Изложенияти анокламась. | Корхтама маштомань касфтома урок. | 1 | Кизефкснень лангс отвечамась |  |  |
| 29. | | | 29 | **К\к** Изложения. | Корхтама маштомань касфтома урок. | 1 | Изложения |  |  |
| 30. | | | 30 | Вайгяльксне и букватне. Алфавитсь. | Комбиниро-ваннай урок  Повторительно-обобщаю-щай урок | 1 | Кизефкснень лангс отвечамась  Кизефкснень лангс отвечамась |  |  |
| 31. | | | 31 | Согласнайхнень ляпошиснон няфтемасна | Комбиниро-ваннай урок | 1 | Работась карточка лангса |  |  |
|  | | | 32 | Административнай контрольнай диктант. |  | 1 |  |  |  |
|  | | | 33 | Работась эльбятькснень лангса. Е, е, ю, я букватнень вайгяльксонь смузьсна. |  | 1 |  |  |  |
| 33. | | | 34 | Лх, льх, рх, рьх,йх буквань сюлмотнень вайгяльксонь смузьсна. | Комбиниро-ваннай урок | 1 | Кизефкснень лангс отвечамась |  |  |
| 34. | | | 35 | Калгода (ъ) и ляпе (ь) явфты тяштенятне. | Комбиниро-ваннай урок | 1 | Словарнай диктант**.** |  |  |
| 35. | | | 36 | **К\к** Сочиненияти анокламась. Фкя строчкаста омбоцети валонь етафтомась. | Корхтама маштомань касфтома урок. | 1 | Самостоятельнай работа |  |  |
| 36. | | | 37 | **К\к** Сочинения. | Корхтама маштомань касфтома урок. | 1 | Сочинения. |  |  |
| 38. | 38 | | | Работась эльбятькснень лангса. Гласнай и согласнай вайгялькснень и согласнаень сюлмотнень азомасна.Тестовай заданият. | Повторительно-обобщаю-щай урок | 1 | Самостоятельнай работа |  |  |
|  |  | | | **Валлувкссь. Цебярьста корхтамась.** |  | **10+4=14** |  |  |  |
| 39. | 39 | | | Валть смузец. Валть фкя и лама смузенза. | Комбиниро-ваннай урок | 1 | Работась карточка лангса |  |  |
| 40. | 40 | | | **К\к** Арьсемс азкс (упр. 249). Валть виде и аф виде смузенза. | Корхтама маштомань касфтома урок. | 1 | Самостоятельнай работа |  |  |
| 41. | 41 | | | **К\к** Омонипне. Сочинения «Спортсь-минь шумбрашиньке». | Комбиниро-ваннай урок | 1 | Работась карточка лангса  Работась карточка лангса |  |  |
| 42. | 42 | | | Синонипне. Антонипне. | Корхтама маштомань касфтома урок | 1 | Сочинения. |  |  |
| 43. | 43 | | | **Контрольнай диктант** «Орфография» разделть коряс. | Содамошинь проверямань урок. | 1 | Контрольнай диктант |  |  |
| 44. | 44 | | | Работась эльбятькснень лангса. Кевонзаф валзюлмотне. | Содамошинь кемокстамань урок**.** | 1 | Самостоятельнай работа.  Кизефкснень лангс отвечамась |  |  |
| 45. | 45 | | | Мокшень кяльть валлувксоц.  Лия кяльста сявф валхне. | Комбиниро-ваннай урок | 1 | Кизефкснень лангс отвечамась  Работась карточка лангса |  |  |
| 46. | 46 | | | **К\к** Рузонь валхне. Текстонь етафтомась рузонь кяльти. | Корхтама маштомань касфтома урок | 1 | Самостоятельнай работа |  |  |
| 47. | 47 | | | Интернациональнай валхне. Мокшень литературнай кяльсь. | Комбиниро-ваннай урок | 1 | Работась карточка лангса |  |  |
| 48. | 48 | | | Диалектнай валхне. Синь рольсна мокшень литературнай кяльса. | Комбиниро-ваннай урок | 1 | Работась карточка лангса |  |  |
| 49. | 49 | | | Историзматне и архаизматне. Од валхне. | Комбиниро-ваннай урок. | 1 | Работась карточка лангса |  |  |
| 50. | 50 | | | **К\к** Азкс «Компьютерсь и эряфсь». | Корхтама маштомань касфтома урок | 1 | Самостоятельнай работа |  |  |
| 51. | 51 | | | Мокшень кялень валксне. | Комбиниро-ваннай урок | 1 | Работась карточка лангса |  |  |
| 52. | 52 | | | **Контрольнай диктант** «Валлувкссь» разделть коряс. | Содамошинь проверямань урок. | 1 | Работась карточка лангса |  |  |
|  |  | | | **Валбяльксне и валонь тиевомась,орфографиясь. Цебярьста корхтамась**. |  | **10+3=13** |  |  |  |
| 53. | 53 | | | **К/к** Работась эльбятькснень лангса. Валть составоц и валонь тиевомась. | Комбиниро-ваннай урок | 1 | Словарнай диктант**.** |  |  |
| 54. | 54 | | | Валъюрхтсь. | Комбиниро-ваннай урок | 1 | Работась карточка лангса |  |  |
| 55. | 55 | | | Валъюрсь. | Комбиниро-ваннай урок | 1 | Кизефкснень лангс отвечамась |  |  |
| 56. | | 56 | | Суффикссь. Валбесь. | Комбиниро-ваннай урок | 1 | Словарнай диктант**.** |  |  |
| 57. | | 57 | | Апак тик и тиф валъюрхтсь. | Комбиниро-ваннай урок | 1 | Кизефкснень лангс отвечамась |  |  |
| 58. | | 58 | | Гласнай и согласнай валъюрхтсь. | Комбиниро-ваннай урок | 1 | Словарнай диктант |  |  |
| 59. | | 59 | | Афкуксонь, полатф, и кирьфтаф валъюрхтсь. | Комбиниро-ваннай урок | 1 | Объяснительнай диктант |  |  |
| 60. | | 60 | | **К\к** Изложения. | Корхтама маштомань касфтома урок | 1 | Изложения. |  |  |
| 61. | | | 61 | Суффикс вельде валонь тиевомась. | Комбиниро-ваннай урок | 1 | Кизефкснень лангс отвечамась |  |  |
| 62. | | | 62 | **К/к** Сложнай валхне. Парнай валхне. Арьсемс азкс, нолямок парнай сложнай валхнень. | Комбиниро-ваннай урок  Комбиниро-ваннай урок | 1 | Выборочнай диктант**.** |  |  |
| 63. | | | 63 | Кирьфтаф сложнай валхне. Валбяльксонь и валонь тиевомать коряс разборсь. | Содамошинь касфтомань урок. | 1 | Кизефкснень лангс отвечамась |  |  |
| 64. | | | 64 | **Итоговай контрольнай диктант.** | Содамошинь проверямань урок. | 1 | Итоговай контрольнай диктант. |  |  |
| 65. | | | 65 | Диктантть анализоц. |  | 1 | Таблицань тиемась**.**  Кизефкснень лангс отвечамась |  |  |
|  | | |  | **Кизоть песта тонафнефть лятфтамац.** |  | **3** |  |  |  |
| 66. | | | 66 | Валрисьмось и валзюлмось | Содамошинь кемокстамань урок | 1 | Валрисьмонь разборсь пялькс коря. |  |  |
| 67 | | | 67 | Валрисьмонь главнай пяльксне. Валрисьмонь зависимай пяльксне. | Содамошинь кемокстамань урок | 1 |  |  |  |
| 68. | | | 68 | Валлувкссь. | Содамошинь кемокстамань урок | 1 | Карточка лангса работамась**.** |  |  |

Сембоц- 68

К\к -18

Диктантта-6

**5.Учебнай предметть материально - техническяй базац.**

**Таблицатне:**

- Ингольце рядонь а гласнайть сермадомац.

- Глаголть основац.

-Ингольце рядонь а гласнайть сермадомац.

-Калгода и ляпе согласнай вайгяльксне.

-Ламонь-кърдань видонь глаголхнень сермадомасна.

-Кайги и аф кайги согласнай вайгяльксне.

-Лафча гласнайть сермадомац.

-Эсь местоимениять склоняндамац.

-я,е,е,ю гласнай букватнень вайгяльксонь смузьсна.

-Гласнайса шумордаф существительнайхнень падежга полафнемасна и окончаниясна.

-ъ гласнайть сермаса няфтемац.

- я,е,е,ю гласнай букватнень вайгяльксонь смузьсна.

-Ляпе знакть сермадомац.

-Валсь лама значенияса.

-Антонипнень рольсна.

-Ляпе знакть сермадомац.

-Падешнень лемсна и кизефкссна.

-Указательнай склоненияса сущ-нень склонениясна.

-Валть пяльксонза.

-Существительнайхнень лично-притяжательнай суффикссна.

-Падешнень кизефкссна и песна.

-Существительнайхнень склонениясна.

-Притяжательнай склонениясь.

-Существительнайхнень суффикс вельде тиемасна.

-Келин В.Л. «Дидактическяй материал»,

- Келин М.А.»Дидактическяй материал мокшень кяльть коряс»,

-Киреев В.Л. «Таблицатненди методическяй руководствась»,

- Келин М.А. «Мокшень кяль», Саранск 2002к.,

- СД- дискт.

**6. Кабинетса литературась тя предметть коряс.**

-Имярекова В.М, Седова П.Е. «Мокшень кяль»,Саранск, 2005к.

-Гришунина В.П., Левина М.З., Алямкин Н.С. «Мокшень кялень практикум», Саранск 2008к.,

- Гришунина В.П., Кабаева Н.Ф., Левина М.З. «Мокшень кялень практикум», Саранск 2005к.,

- Гришунина В.П., Кулакова Н.А., Рогожина В.Ф. «Диктант и изложеният 5-11 классненди», Саранск 2010к.

-Киреев В.Л. «Методическяй разработкат 6-7-це классонь мокшень кялень учебникть коряс», Саранск 1977к.,

-Голенков Н.Б. «Уроки мокшанского,

эрзянского», Саранск 2006к.,

-М.А.Келин «Занимательнай грамматика»

Саранск, Саранск 1998 к.,

-Б.А.Серебренников, А.П.Феоктистов, О.Е.Поляков «Мокшень-рузонь валкс. Мокшанско-русский словарь»

Саранск 1998к.,

-В.И.Щанкина «Мокшень-рузонь валкс – Русско-мокшанский словарь»

Саранск, 1993к.,

-О.Е.Поляков «Русско-мокшанский школьный словарь»

Саранск, 1996

-М.А.Келин «Валщнь тиевома мокшень кялень валкс»

Саранск, 1991к.,

-О.Е.Поляков «Касыксонь валкс»

Саранск, 1998к.,

7.Цифровой образовательнай ресурсне.

|  |
| --- |
| **Сайт образовательного учреждения** – http://awantura.jimdo.com/    [**Федеральный портал "Российское образование" -**](http://www.mon.gov.ru/) [**http://www.edu.ru**](http://www.edu.ru/)  [**Информационная система "Единое окно доступа к образовательным ресурсам" -**](http://www.mon.gov.ru/)[**http://window.edu.ru**](http://window.edu.ru/)  [**Единая коллекция цифровых образовательных ресурсов -**](http://www.mon.gov.ru/)[**http://school-collection.edu.ru**](http://school-collection.edu.ru/)  [**Федеральный центр информационно-образовательных ресурсов -**](http://www.mon.gov.ru/)[**http://fcior.edu.ru**](http://fcior.edu.ru/)    [**http://www.mon.gov.ru/**](http://www.mon.gov.ru/) **-  Министерство образования и науки Российской Федерации** |

**Библиотека мордовской литературы /lib.e-mordovia.ru**

**8.Практическяй деятельностть содержанияц.**

**Сембоц контрольнай работада -6ч.**

**Контрольнай диктанттнень темасна.**

**-Контрольнай диктантсь №1 «**Синтаксиссь темать коряс**».**

**Исса ляйсь.**

Рана шобдава Иссать вельхксса качады уле шонгараза туман. Пуроми сон шудерьксста и кандсыне эсь ару кельме ведензон паксянь, лугань, коса и вирень туркс. Тиенди шаркст. А кой-коса и ётни ёфси велень пачка, коса шудемац афи содави. А коса горняй налхкшекс няеви кевня ланга, штоба пачфтемс эсь ведензон да пуроптф эрьганц мокшень крайса инь содаф и сембода кели ляйти – Мокшети. А ся сявсыне сазоронц Цнать мархта сонь ведензон сяда тов. И туйхть марса Окати, шовордасазь ламонзаф вийснон, эрьгаснон и казьсазь Волгати – рузонь масторонь сембода оцю ляйти. (86) .

**-Контрольнай диктантсь №2**

Контрольнай диктант однороднай пялькснень коряс.

**Тядя**

Тядя! Мъзяра тя валса лямбода, мъзяра кенярдемада! И тя лямбонясь кармай эжнемонза ломанть мянь сиредемозонза сяс, мес тядясь – масторлангса инь мала ломанць. Сонь кельгомац шави лихтибрять лаца и аф коськи мъзярдовок. Тядясь сембе цебярть и пароть идензонды макссесы питнефтома.

Ёмласта тядяце каннензе кядьнучксонза ляпе нуланя потмоса, симнензе лофцонядонза да аннензе куцю нярняса ямняда, штоба тон касолеть и кадолеть масторлангти цебярь пильгокит и лятфнемат. Тядясь тонь тонафтонзе корхтама, якама. Тядясь фалу тонь мархтот: и кеняртьфса, и пичефксса, и кельмоса, и псиса хоть ёмла пингстот, хоть оцюста.

Мяляфтк, кельгома тядясь максси тейть эряф, ёнь.

Тят тиенде теенза ризф, сярятькс.(98).

-**Контрольнай диктантсь №3 .**

«Фонетикась» разделть коряс.

**Алязень исац.**

Алязе кунара ни аш шиса. Васенда войнань ранатне пульзяфтозь-веляфтозь васта лангс, а меле ёфси първажазь сонь кельме модати. Алязе аш мархтонк, но фалу лятфни колганза исась, кона касы велеса кудоньконь инголе. Финц тарадонзон сон кеподезень вяри менельти, а омбонцнень бъзоргофтозень шири.

И аш стама ши, штоба велеряйхне пара валса афолезь лятфне алязень исать озафтоманкса.

Афи эряволь, улема, тъняра корхтамс аньцек фкя шуфтть колга. Но сяда лама потма мяльда кирдян прясон аф исать, а алязень ломанень кельгоманц, тейст паронь арьсеманц колга. Нинге азондан тя исать колга сяс, мес весть сон ванфтсь зиянда лама куд, лама ломанень эряма васта. (100).

**-Контрольнай диктантсь №4** «Орфография» разделть коряс».

**Пингсь моли.**

Тага сась кеняртьфти тундась. Ёмла шудерькскаса, ведь мархта лотконяса аделавсь шадось. Коськсь ни кунара, панжихть лаймотне, сянгяря вельхтердаса кяшсть ляйть търваса кальхне, и синь шобда потмосост веньберьф апак сизсек морась цёфкссь кельгомать колга. Сембось перьфпяльгя сянгярьготкшни кърхка сенем менельть ала, лямбе сюролдаса валдопты шить каршеса. Шобдава нингя морайхть пъсьмархне, а шить синь тушендыхть ярхцамбялень кочкама, штоба андомс эсь ялгаснон, конат козонга аф лисендихть пъсьмаркуднятнень эзда: лихтихть. Иляттне сяшкава манихть, сетьмот и съняра эсост лайме панчфонь шинеда, што аф саты кодамовок вий кирдемс кудса. Аф, ошса тяфтама тундат аф эряйхть. (90).

**-Контрольнай диктантсь №5** «Валлувкссь» разделть коряс».

Тундань келунят.

Сась тундась. Полафтсь марнек перьфпяльсь. Од ърьвянякс шнафнесазь келунятне фкя-фкянди акша паляснон. Прясост цифтордыхть сиянь ожнат. Ванан вальмава, и пелян нъльня шерьхкозевомс: каба афоль юма сельмингольден тя мазышись! А келунятне бъта кштима сърхкасть: видет, уряднайхть, ёфси мокшават. Арушиснонды марнек ушесь-ушенясь сельмоди! Варманясь саворня и кельгозь тапаряй сянгяря сёралснон эса. Синь колгаст кельгомань лямбе валса тяштихть поэттне, лемозост кайгихть ваймонь токай морот.

Келунясь банясонга парятанза таньфу тяльмосонза, пенганзон псисна лезды азораватненди пицемс суронь танцти пачат. Сон эряй и кудсонк-шисонк: ванк лацкас, мезе тиф эздонза эряма вастсот.

Россиянь келусь! Акша пильге-тарад келусь! Сон фалу кармай ваймоньконь эжнема, а минь фалу карматама кельксемонза! (104).

**-Контрольнай диктантсь №6 «**Итоговай контрольнай диктант».

**Ломанень эзда кяшенди.**

Кемоньшка кизоса цёраня кадсть алашатнень ваксс. Ниле алятне тусть ласькозь вири. Мерзаев марязе шумть, сувась поювонь ситерьксс. Тоса сон эрязста каязень кямонзон и , явфнемок кафту ёмла шуфтонятнень, вишкста ласьксь сяда тов. Вов тага маштсь ситерькссь, лиссь кужес. Върьгаз лаца варжакстсь кафта пяли и ёрдась пря ляйбрять шири. Сонь крута беряконза ульсть касфт мелкай кусторксса, върьгазмаринаса. Алу валгомста курькстсть пильгонза и кеворезь прась алу. Сонь шобда потмакссонза ведь и лебонь. Фкя бокста няйсь ведень караф, кона похожай офтонь утонди; сонь сярядсть боконза, ангоряф шамац, кяденза. Сувась ся варяти и прась кунф.(90)

**18-25Изложения.**

**Сянгяря ялганьке.**

Вирьхнень сидеста лемнесазь сянгяря океанкс. И тя виде. Синьфтомст, кода ведьфтома–кожфтома аш кода эрямс ломанти. Вирсь сембе пинкнень ульсь и иляткшни миндейнек пара ялгакс и аралайкс: андсамазь и пъчкафтсамазь, щасамазь и карясамазь. А сонць веши эздонк фкя – эсь колганза азоркс забота.

Эрь гектар вирсь кизоньберьф аропни кемгафксува миллион кубаметра кожф. Вов и лувость, мъзяра аропни кожфта кемзисемге тёжянь гектарсь. Тъняра вирь кемокстаф мокшэрзянь краень тонафнихнень мельге. Синь пара мяльса якайхть мельганза, веляфнесазь эряф-ащеф шуфттнень, а валда васттненди озафнихть од вирнят.(82)

**Изложения.**

**Атям.**

Панчфкятне и тишесь то комафнезь мазы пряснон, то кепотькшнезь, варжакснесть перьфпяльгя. Стака розьбрятнень прява вармась колендезь пяльнесь золотань кудрянят. Дуборгодсь атямсь, азсь латта, што тяза сай пизем. Туцятне саворня шаштсть алга нюрьгозь. Сембе перьпяльсь шоподсь.

Къфчядсь ёндол, лазозе благой туцять пакшень пакш. Атямсь тага торазевсь – равжа сумань лаца туцясь сязевсь. Модать мяштенцты тоста пяярсть ару путьконят. А минутада меле пиземсь лоськофтсь сембе вийсонза. Шары вармаське начксь и сутямсь.

Кемоньшка-кеветиешка минутада меле туцятне срадсть, и пиземсь ётась. Модать ланга горнясть шудерькскат, кадондсть эсь мельгаст кърхка боразданят… Атямсь тяни ни унась ичкозе-ичкозе. А ёндолхне стаки налхксть шинь стяма ширеса. Яфодьсазь толонь плёткаснон, валдоптсазь перьфпяльть сиянь валдса и тага куроконя мадыхть.

Ульцяса вастова валдста кърьвязсть лампочкатне, валдоптозь модать шамас туцяста шудеф сельмоветтнень.(125)

**Корхтама маштома касфтомань урокне (18).**

1.Сочинения «Сёксе».

2.Арьсемс аф оцю азкс эрь кодама валрисьме мархта.

3. Кудонь сочинения(Упр.65).

4.Арьсемс валрисьмот эльбятькснень коряс.

5. Арьсемс валрисьмот пъшкядема мархта.

6. Арьсемс ламонь корхтама.

7. Сочинения (Упр.232).

8. Ударениясь. Изложенияти анокламась.

9. Изложения «Сянгяря ялганьке».

10. Сочиненияти анокламась. Фкя строчкаста омбоцети валонь етафтомась.

11. Сочинения «Монь семьязе».

12. Арьсемс азкс (упр. 249).

13. Омонипне. Сочинения «Спортсь-минь шумбрашиньке».

14. Текстонь етафтомась рузонь кяльти.

15. Азкс «Компьютерсь и эряфсь».

16. Текстонь етафтомась мокшень кяльти.

17.Изложения «Атям».

18. Арьсемс азкс, нолямок парнай сложнай валхнень.

**38 уроксь. Тестовай заданият «ФОНЕТИКА» пяльксть коряс**

1-це вариантсь

А1 Мъзяра мокшень кяльса согласнай вайгялькста?

1) 41

2) 33

3) 40

4) 32

А2 Няфтесть, кона гласнайхне улихть аньцек мокшень кяльса?

1) и, е

..

2) a, ъ

3) и,у

4) о, у

А3 Мусть валонь пуромксть, конатнень эса мъзяра буква, съняра вайгялькс.

1) марь, кяльса, ётамс, няемс

2) лопадсь, вельхтязе, ёнь, шяярь

3) налхкш, тётьмак, идь, сёвонь

4) офта, лопа, парямс, фкя

А4 Кона рядть эса гласнай вайгяльксне аф фкат рядонь коряс?

1) курок, пуромкс

2) или, вели

3) куду, тоду

4) тунда, каземс

А5 Мусть валонь рядть, коса сембе валхнень вайгялькста сяда лама букватнень коряс?

1) оцю, вишке, сапонь, сърмамс

2) стирь, куяр, шуфта, нумол

3) пал, весть, сельме, върьгаз

4) пою, ёжу, яфодемс, валъюр, юв

А6 Мусть рядть, коса аф васьфневихть сонорнай согласнайхне

1) мърнамс, търнатомс, кяль, вай

2) шобда, ташта, капста, ведь

3) кой, тол, мяль, лофца

4) сёвонь, люпштамс, колендемс, налхкомс

А7 Мусть валонь паратнень, коса валхнень смузьсна аердыхть согласнайхнень

кайги-аф кайги шиснон коряс?

1) мар – марь, кяль – мяль

2) марямс – марамс, коламс – ноламс

3) уша – ужа, косат – козат

4) мон – тон, потамс – потямс

А8 Мусть валонь рядть, конатнень эса аньцек фкя слог

1) атя, мода, ава, архтомс, ал

2) тов, алаша, снав, сюре, куд

3) лов, сюлма, салмокс, шямонь

4) кштирь, марьхть, марс, ульсь, кирьхкс

А9 Мусть валонь рядть, коса валхне ётафтфт строчкаста строчкас эльбятьксфтома?

1) а – ва, то –- по – демс, яр – хцамс, тю – ремс

2) па – йге, ви – рьхть, кър – га, ка – ннемс

3) тер-демс, чё-па – фтомс, сю – ре – ня

4) лю – пштамс, ол – га, пан – га, ну – мол

А10 Кона валонь рядть эса аш а (ингольце рядонь) гласнайсь?

1) кудня, эль, пря, ульме, кяскав

2) эводемс, мянемс, эряви, кяшемс

3) тяла, перямс, эряф, ёжиямс

4) шятямс, шяв, шяярь, шямонь

2-це вариантсь

В1 Кона группаса фкя и сяка вайгялькссь няфтеви разнай букваса?

1) нярь, пря, мяль, кудня

2) мадомс, ваномс, лувомс, валомс

3) эши, кяль, вирьгя, мяль

4) нола, коламс, торамс, шобда

В2 Няфтесть группать, коса ляпе-калгода шинь коряс парнай

согласнайхнень ёткс сувафтфт согласнайхть, конатнень аш ляпе парсна?

1) д, р, с, т, ц

2) н, з, б, ж, л

3) р, рх, л, с, ц

4) лх, т, с, н, з

В3 Максф валхне (сяда – сада, сура – сюре, лакси – лякси, таза – тяза,

парямс-парамс, ваз – вазь) аердыхть фкя-фкянь эзда

1) фонематнень кайги-аф кайги шиснон коряс

2) гласнай фонематнень рядснон коряс

3) согласнай фонематнень ляпе-калгода шиснон коряс

4) гласнай фонематнень кеподемаснон коряс

В4 Кона рядса аш вайгяльксонь пропорция?

1) д:т= б:п

2) г:к = в:ф

3) лх:л’х = з:з’

4) м: м’ = ж:ш

В5 Мусть правильнай ответть

1) Фонетикаса тонафневихть сембе вайгяльксне.

2) Фонетикаса тонафневихть валхне.

3) Фонетикаса тонафневихть корхтамань вайгяльксне.

4) Фонетикаса тонафневихть корхтамань единицатне.

В6 Мусть валонь рядть, коса валхне ащихть аньцек фкя слогста?

1) кярьмодемс, сърхкамс, шаштомс, шямоню

2) шяярь, шуфта, атямъёнга, вайгяльбе

3) кирьхкс, пурхц, вирьхть, щамс

4) лов, тол, куля, тёждя

В7 Няфтесть согласнайхнень, конат улихть аньцек мокшень кяльса?

1) ъ, ц’, х, ч, г

2) р’х, рх, л’х, лх, йх

3) й, т’, б, ж, ф

4) п, н’ р, к, м

В8 Азость мъзяра вайгялькста- тяштьса -валса?

1) 7

2) 6

3) 8

4) 5

В9 Няфтесть валонь рядть, коса е буквась няфти ъ вайгялькс?

1) келу, кепотькс, ве, лефкс

2) вачеда, тюремс, шинец, лотксемс

3) съезд, Лена, перьфпяль, пьеса

4) пе, велясь, кеворсь, ведь

В10 Къда лама слогонь валсь фкя лувксса аделави и, ы лангс, то лама лувксса тя

гласнайть мельгя сёрмадови:

1) й буква

2) йх буквань сочетания

3) х буква

4) и буква